Godkendelse af statsstøtte i henhold til artikel 61 i EØS-aftalen og artikel 1, stk. 3, i protokol 3 til aftalen om oprettelse af en tilsynsmyndighed og en domstol

(EFTA-Tilsynsmyndighedens beslutning om ikke at gøre indsigelse)

(2000/C 368/20)

Godkendelsesdato: 5. juli 2000

EFTA-stat: Norge

Sag nr.: 00-003 (tidligere støtte nr. 95-003)

Emne: Anmeldelse af ændringer i programmet for udviklingsstøtte ("Udviklingstilskudd"). Programmet udvides til at omfatte støtte til uddannelse (SMV) og til skibsbygningsindustrien (F& U)

Formål: Det primære mål er støtte til SMV, det sekundære mål er støtte til F& U (uændret)

Retsgrundlag: Lov nr. 97 af 3. juli 1992 om industri- og regionaludviklingsfond (uændret)

Støtteintensitet: Uddannelsesstøtte til SMV: højst 70 % brutto til generelle uddannelsesforanstaltninger, højst 35 % brutto til specifikke uddannelsesforanstaltninger.

Skibsbygning: højst 65 % brutto til industriel forskning til SMV (ref. art. 8 i Rådets forordning (EF) nr. 1540/98 af 29. juni 1998)

Støttebeløb: 2000: 194 mio. NOK (ikke berørt af ændringerne)

Varighed: Ubegrænset, men besluttes hvert år af det norske parlament i forbindelse med godkendelse af bevillingerne på statsbudgettet (uændret)

Godkendelsesdato: 5. juli 2000

EFTA-stat: Norge

Sag nr.: 00-005 (tidligere nr. 99-007)

Emne: Anmeldelse af ændringer til regionaludviklingsprogram ("Prosjektutviklingstilskudd"). Udvidelse af programmet til at omfatte støtte til uddannelse (SMV) og skibsbygning (F& U)

Formål: Det primære mål er støtte til F& U, det sekundære mål er støtte til SMV, herunder støtte på favorable vilkår (uændret)

Retsgrundlag: Statsbudget for 1999, lov nr. 97 af 3. juli 1992 om industri- og regionaludviklingsfond (SND) (uændret)

Støtteintensitet: Uddannelsesstøtte til SMV: højst 70 % brutto til generelle udviklingsforanstaltninger, højst 35 % brutto til specifikke uddannelsesforanstaltninger.

Skibsbygning: højst 65 % brutto til industriel forskning til SMV (ref. art. 8 i Rådets forordning (EF) nr. 1540/98 af 29. juni 1998)

Støttebeløb: 100 mio. NOK (11,4 mio. EUR) i en fireårsperiode 1999-2002 (uændret)

Varighed: I en fireårsperiode 1999-2002, men det norske parlament træffer beslutning hvert år i forbindelse med godkendelse af bevillinger på statsbudgettet (uændret)

Godkendelsesdato: 5. juli 2000

EFTA-stat: Norge

Sag nr.: 00-006 (tidligere nr. 98-008)

Emne: Anmeldelse af ændringer til regionaludviklingsprogram ("Distriktsutviklingstilskudd"). Udvidelse af programmet til at omfatte støtte til uddannelse og til skibsbygning

Formål: Regionalstøtte og støtte til SMV (uændret)

Retsgrundlag: Lov nr. 97 af 3. juli 1992 om industri- og regionaludviklingsfond (SND) (uændret)

Støtteintensitet: I områder, der er dækket af regionalstøttekortet:

- Uddannelsesstøtte til store virksomheder: højst 50 % brutto til generelle uddannelsesforanstaltninger, højst 25 % til specifikke uddannelsesforanstaltninger

- Uddannelsesstøtte til SMV: højst 75 % brutto til generelle uddannelsesforanstaltninger, højst 35 % til specifikke uddannelsesforanstaltninger

- Skibsbygning: regional investeringsstøtte: 12,5 % (ref. art. 7 i Rådets forordning (EF) nr. 1540/98 af 29. juni 1998)

- F& U til store virksomheder: højst 30 % brutto til udviklingsaktiviteter på prækonkurrencestadiet og 55 % brutto til industriel forskning

- F& U til SMV: højst 40 % brutto til udviklingsaktiviteter på prækonkurrencestadiet og 65 % brutto til industriel forskning

- Støtte til SMV: højst 50 % brutto til støtte til rådgivning, uddannelse og udbredelse af viden

Støttebeløb: 2000: 819 mio. NOK (ikke berørt af ændringerne)

Varighed: Ubegrænset, men det norske parlament træffer hvert år beslutning i forbindelse med bevillingerne på statsbudgettet (uændret)